Scho in syre Juuged isch er Mitgliid vu dr Zürcherische Botaanische Gsellschaft woore un deert 1906 bis 1926 su Voorstandsmitgliid, 1906 bis 1908 Aktuar, 1920 bis 1924 Bresidänt. Derno isch er au Mitgliid vu dr Zürcherische Natuurfoorschende Gsellschaft (NGZH) gsii (Voorstandsmitgliid 1912 bis 1928, Sekreteer 1912 bis 1917, Bresidänt 1918 bis 1920). Zum 200-jeerige Jubliäum vu dr NGZH anne 1946 het dr Rübel e umfangryychi Verainsgschiicht gschriibe. Im nämlige Joor isch er Eeremigliid woore.